**Kelsey Tessier** (s. 16. tammikuuta 1990 Fredericton, New Brunswick, Kanada) on kanadalainen uransa lopettanut jääkiekkoilija.

Ura
---

### Junioriura

Tessier QMJHL-joukkue Québec Rempartsin paidassa maaliskuussa 2009.
Tessier pelasi juniorina Moncton Hawksin, Shattuck St. Mary'sin ja Colorado Outlawsin joukkueissa, kunnes QMJHL-joukkue Québec Remparts varasi hänet 66. pelaajana vuonna 2006. Samana vuonna Tessierin varasi myös MAJHL-joukkue Woodstock Slammers 31. pelaajana. Hän siirtyi Rempartsiin kaudeksi 2006–2007. Kaudella 2007–2008 Tessier voitti joukkueen sisäisen piste- ja maalipörssin tehoilla 36+45=81, kuten myös kevään 2008 pudotuspeleissä tehoilla 8+7=15. Hänellä oli myös runkosarjassa Rempartsin paras teholukema (+19). Colorado Avalanche varasi Tessierin neljännellä kierroksella 110. pelaajana NHL:n varaustilaisuudessa 2008.

Kaudella 2008–2009 Tessier nousi Rempartsin varakapteeniksi. Kaudella 2009–2010 hänestä tuli joukkueen kapteeni. Kesken kauden, tammikuussa 2010 Tessier kuitenkin siirtyi toiseen QMJHL-joukkueeseen, Moncton Wildcatsiin. Hän sijoittui kevään 2010 pudotuspelien pistepörssissä toiseksi tehoilla 14+16=30 edellään vain Saint John Sea Dogsin Michael Kirkpatrick. Tessier voitti kauden päätteeksi QMJHL:n mestaruuden.

### Ammattilaisura

Syksyllä 2010 Tessier liittyi jo NHL-varauksensa umpeuduttua New York Rangersin harjoitusleirille, jonka päätteeksi hänet siirrettiin vuoden mittaisella AHL-sopimuksella farmijoukkue Hartford Wolf Packiin. Muutaman kierroksen jälkeen joukkueen nimi vaihdettiin Connecticut Whaleksi. Tessierin tulokaskausi toi 75 runkosarjaottelussa tehot 10+18=28 sekä kuudessa playoff-ottelussa yhden syöttöpisteen. Kesäkuussa 2011 hän teki vuoden mittaisen jatkosopimuksen Whalen kanssa. Toisella AHL-kaudellaan 2011–2012 Tessier teki liigan yhden kauden piste-ennätyksensä tehoilla 12+18=30. Syyskuussa 2012 hän teki taas vuoden mittaisen jatkosopimuksen joukkueen kanssa.

Kaudeksi 2013–2014 Tessier siirtyi Eurooppaan ja Ruotsin toiseksi korkeimmalla sarjatasolla pelaavaan Rögle BK:hon. Hänet löysi joukkueeseen urheilujohtaja Anders Carlsson, joka toimi Colorado Avalanchen kykyjenetsijänä, kun Tessier varattiin NHL:ään. Tessier voitti Röglen sisäisen piste- ja syöttöpörssin tehoilla 15+27=42. Hän jakoi koko Allsvenskanin pistepörssin kuudennen sijan Karlskrona HK:n Pär Lindholmin kanssa. Tessier jakoi myös koko kevään 2014 Kvalserienin maalipörssin voiton joukkuetoverinsa Dennis Everbergin kanssa kahdeksalla osumallaan.

Tessier siirtyi kaudeksi 2014–2015 vuoden mittaisella sopimuksella SM-liigan nousijajoukkue Vaasan Sportiin. Hän osoittautui kuitenkin pettymykseksi ja jäi viidessä pelaamassaan runkosarjaottelussa kokonaan tehopisteittä. Lokakuussa 2014 Tessierin sopimus lopulta purettiin yhteisymmärryksessä. Noin kaksi viikkoa myöhemmin hän palasi loppukauden kattaneella sopimuksella Allsvenskaniin ja siirtyi Karlskrona HK:n paitaan. Hän oli kauden päätteeksi nostamassa joukkuetta SHL:ään.

Kaudeksi 2015–2016 Tessier palasi vuoden mittaisella sopimuksella SHL:ään nousseeseen Rögle BK:hon. Hän pelasi siellä kymmenen ottelua, kunnes Tessier jätti joukkueen ja siirtyi vuoden 2016 vaihteessa sarjatasoa alemmas Allsvenskanin IF Björklövenin riveihin. Kaudeksi 2016–2017 hän siirtyi 1+1-vuotisella sopimuksella Itävallan Erste Bank Eishockey Ligan Vienna Capitalsiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Québec Remparts | QMJHL | 63 | 23 | 27 | 50 | 40 | 5 | 1 | 5 | 6 | 0 |
| 2007–2008 | Québec Remparts | QMJHL | 68 | 36 | 45 | 81 | 73 | 11 | 8 | 7 | 15 | 10 |
| 2008–2009 | Québec Remparts | QMJHL | 64 | 25 | 35 | 60 | 43 | 17 | 9 | 2 | 11 | 21 |
| 2009–2010 | Québec Remparts | QMJHL | 39 | 12 | 29 | 41 | 21 | – | – | – | – | – |
|  | Moncton Wildcats | QMJHL | 15 | 7 | 5 | 12 | 12 | 21 | 14 | 16 | 30 | 14 |
|  | Moncton Wildcats | M-Cup | – | – | – | – | – | 3 | 0 | 1 | 1 | 2 |
| 2010–2011 | Connecticut Whale | AHL | 75 | 10 | 18 | 28 | 19 | 6 | 0 | 1 | 1 | 2 |
| 2011–2012 | Connecticut Whale | AHL | 75 | 12 | 18 | 30 | 20 | 9 | 1 | 4 | 5 | 6 |
| 2012–2013 | Connecticut Whale | AHL | 71 | 11 | 13 | 24 | 30 | – | – | – | – | – |
| 2013–2014 | Rögle BK | Allsvenskan | 52 | 15 | 27 | 42 | 48 | – | – | – | – | – |
| 2014–2015 | Sport | SM-liiga | 5 | 0 | 0 | 0 | 4 | – | – | – | – | – |
|  | Karlskrona HK | Allsvenskan | 31 | 8 | 9 | 17 | 14 | – | – | – | – | – |
| 2015–2016 | Rögle BK | SHL | 10 | 2 | 1 | 3 | 0 | – | – | – | – | – |
|  | IF Björklöven | Allsvenskan | 17 | 4 | 5 | 9 | 22 | – | – | – | – | – |
| 2016–2017 | Vienna Capitals | EBEL | 54 | 20 | 24 | 44 | 12 | 12 | 6 | 13 | 19 | 2 |
| 2017–2018 | Vienna Capitals | EBEL | 44 | 7 | 7 | 14 | 18 | 11 | 5 | 1 | 6 | 6 |
| 2018–2019 | Vienna Capitals | EBEL | 52 | 15 | 23 | 38 | 32 | 17 | 4 | 1 | 5 | 4 |
| 2019–2020 | Västerås IK | Allsvenskan | 50 | 11 | 29 | 40 | 22 | – | – | – | – | – |
| 2020–2021 | EC Bad Nauheim | DEL2 | 49 | 20 | 29 | 49 | 24 | – | – | – | – | – |
| 2021–2022 | Dragons de Rouen | Ranska | 43 | 13 | 23 | 36 | 20 | 13 | 1 | 3 | 4 | 12 |
| 2022–2023 | Dragons de Rouen | Ranska | 44 | 28 | 29 | 57 | 12 | 16 | 6 | 10 | 16 | 33 |
| 4 kautta | yhteensä | Allsvenskan | 150 | 38 | 70 | 108 | 106 | – | – | – | – | – |
| 3 kautta | yhteensä | AHL | 221 | 33 | 49 | 82 | 69 | 15 | 1 | 5 | 6 | 8 |
| 3 kautta | yhteensä | EBEL | 150 | 42 | 54 | 96 | 62 | 40 | 15 | 15 | 30 | 12 |
| 2 kautta | yhteensä | Ranska | 87 | 41 | 52 | 93 | 32 | 29 | 7 | 13 | 20 | 45 |

Lähteet
-------

* Kelsey Tessier The Internet Hockey Databasessa (englanniksi)
* Kelsey Tessier *Elite Prospects*. Everysport Media Group AB.  (englanniksi)

### Viitteet

1. ↑  Kelsey Tessier The Internet Hockey Databasessa (englanniksi)
2. 1 2 3 4  Kelsey Tessier *Elite Prospects*. Everysport Media Group AB.  (englanniksi)
3. ↑  Rangers trim training camp roster by 25  24.9.2010. New York Rangers. Viitattu 3.5.2014. (englanniksi)
4. ↑  Whale Re-Sign Forward Kelsey Tessier  6.7.2011. HARTFORD:  OurSports Central. Viitattu 3.5.2014. (englanniksi)
5. ↑  Erikzon, Olof: Kanadensisk AHL-center klar för Rögle  15.7.2013. Rögle BK.  Arkistoitu 3.5.2014. Viitattu 3.5.2014. (ruotsiksi)
6. ↑  Sportille kanadalaissentteri sekä koesopimuksia *Jatkoaika.com*.  30.4.2014. Jatkoaika r.y. Viitattu 3.5.2014.
7. ↑  Tessierin pelit Vaasassa pelattu *Jatkoaika.com*.  7.10.2014. Jatkoaika r.y. Viitattu 7.10.2014.
8. ↑  Skoglund, Niclas: Karlskrona HK värvar forward  22.10.2014. Karlskrona Hockeyklubb.  Arkistoitu 22.10.2014. Viitattu 23.10.2014. (ruotsiksi)
9. ↑  Tessier palaa Allsvenskaniin *Jatkoaika.com*.  22.10.2014. Jatkoaika r.y. Viitattu 23.10.2014.
10. ↑  Bengtsson, Sandra: Två nya anfallare klara för Rögle BK  14.7.2015. Rögle BK. Viitattu 26.7.2015. (ruotsiksi)
11. ↑  Kassman, Mikael: Tessier klar för Björklöven  30.12.2015. IF Björklöven. Viitattu 13.7.2016. (ruotsiksi)
12. ↑  Kassman, Mikael: Striker Kelsey Tessier muuttuu Vienna-Kagran  13.7.2016. Eishockeyverein UPC Vienna Capitals. Viitattu 13.7.2016. (saksaksi)